Vladimir Šeks burno je reagirao na izjavu srpskog predsjednika Aleksandra Vučića koji je kazao da novi Zakon o braniteljima otvara Pandorinu kutiju.







Nakon tribine Hrvatskog generalskog zbora o sudskim procesima protiv hrvatskih branitelja u BiH i posljedicama za Hrvatsku, na pitanje novinara o Zakonu o pravima branitelja Šeks je odgovorio: “Pa što će nama jedan četnik nešto propisivati?”

“Ovo nije pitanje odnosa u vladajućoj koaliciji, ovo nije pitanje odnosa između hrvatskog naroda i nacionalnih manjina u Hrvatskoj. Ovo je pitanje poštivanja Ustava Republike Hrvatske i pravne države jer je to temelj. Bez poštivanja Ustava, bez poštivanja pravne države nema ni napretka”, komentirao je saborski zastupnika HDZ-a i bivši ministar vanjskih poslova Davor Ivo Stier.

Srbijanski predsjednik Aleksandar Vučić rekao je da prijedlog zakona u kojem se Srbija navodi kao agresor otvara Pandorinu kutiju jer će se onda u Srbiji donijeti još 500 zakona o tome što je napravljeno Srbima u Jasenovcu ili Oluji.

“To je za nas neprihvatljivo. Volio bih da Hrvati ponekad obuku naše cipele. Ja se stavljam u njihovu poziciju i razumijem što ih muči, ali bih zamolio da i oni razumiju probleme Srba i ono što Srbi neće prihvatiti”, rekao je Vučić. Pupovac isto kao i Vučić